Missatge: La idea del fil seria que compartiu rutes de muntanya que heu fet, recomanant-les (o no) a la resta de usuaris. També podria ser interessant que comenteu els cims que heu anat fent al llarg de la vostra vida, descrivint-ne l'entorn, la dificultat, la preparació, etc.
Emocions: anticipation

Resposta: Començo jo. Més o menys he anat fent muntanya des de fa anys, ja comentaré el que he fet més endavant. Ara però, m'ha agafat molta fal·lera i aquest estiu tinc pensat afegir cims propers importants la meva llista personal, com l'Aneto, la Pica d'Estats, el Carlit...Avui he fet una ruta bastant guapa al Cadí nord. Sortint d'Estana i passant per Prat de Cadí, hem pujat al Vulturó (2648 m), el cim més alt d'aquesta serralada. L'ascensió l'hem fet per la Canal de Cristall, jo diria que bastant complicada, sobretot per alguna clapa de neu glaçada que hi ha. El descens, per tornar a arribar a Estana l'hem fet per la Canal de la Baridiana, una tartera en un estat bastant decent.La ruta s'ho val, però l'ascens l'he trobat notablement perillós, algun peu mal assegurat i adéu. No estic segur si les clapes de neu s'arriben a fondre del tot en algun moment de l'any perquè no hi toca gens el sol, però jo m'abstindria d'anar-hi en èpoques fredes, a no ser que domineu el tema grampons. La baixada prou correcte, encara que a mi les tarteres no m'agradin, però aquesta, comparada amb altres que he vist, era de bon fer. També es pot baixar per la cara sud i arribar directament a l'altre cantó, fent així la travessa del Cadí. Jo encara no l'he fet però, i no ho sabria pas indicar.A pas lleugeret ho hem fet en una mica menys de 6 hores, però la gent s'ho acostuma a prendre més en calma. Físicament és dureta però no és res exagerat. La dificultat ve per temes tècnics.Aproximadament: http://ca.wikiloc.com/wikiloc/view.do?id=5129368Prat de Cadí:Canal de Cristall:Serra del Cadí, amb el Vulturó al fons:
Emocions: anticipation, no emotion, fear, joy